pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“รองโฆษกรัฐบาล”แนะ ผู้ประกันตน ม.40จ่ายสมทบจำนวนเต็ม รักษาสิทธิ เดือนก.พ.นี้ แจง สปส.เร่งดำเนินการปรับลดตามมติครม. ยืนยันคืนส่วนต่างให้
วันเสาร์ที่ 26 กุมภาพันธ์ 2565
“รองโฆษกรัฐบาล”แนะ ผู้ประกันตน ม.40จ่ายสมทบจํานวนเต็ม รักษาสิทธิ เดือนก.พ.นี้ แจง สปส.เร่งดําเนินการปรับลดตามมติครม. ยืนยันคืนส่วนต่างให้
“รองโฆษกรัฐบาล”แนะ ผู้ประกันตน ม.40จ่ายสมทบจํานวนเต็ม รักษาสิทธิ เดือนก.พ.นี้ แจง สปส.เร่งดําเนินการปรับลดตามมติครม. ยืนยันคืนส่วนต่างให้
วันนี้(26ก.พ.65)น.ส.รัชดาธนาดิเรกรองโฆษกประจําสํานักนายกรัฐมนตรีกล่าวชี้แจงกรณีที่มีเสียงร้องเรียนจากประชาชนเรื่องการจ่ายเงินสมทบของผู้ประกันตนมาตรา40ซึ่งเป็นผู้ประกอบอาชีพอิสระที่พบว่ายังไม่ปรับลดการจ่ายเงินสมทบลงร้อยละ40ตามที่คณะรัฐมนตรี(ครม.)ได้มีมติให้ปรับลดตั้งแต่เดือนก.พ.-ก.ค.2565ว่าขณะนี้สํานักงานประกันสังคม(สปส.)อยู่ระหว่างการดําเนินการเพื่อให้มีผลตามมติครม.โดยเร็วที่สุดจึงขอให้ผู้ประกันตนตามมาตรา40จ่ายเงินสมทบในเดือนก.พ.นี้ในจํานวนเต็มของแต่ละทางเลือกไม่ว่าจะเป็นทางเลือกที่1จ่าย70บาททางเลือกที่2จ่าย100บาทและทางเลือกที่3จ่าย300บาทเพื่อรักษาสิทธิตามเกณฑ์การรับสิทธิประโยชน์ซึ่งคุ้มครองกรณีประสบอันตรายหรือเจ็บป่วยทุพพลภาพเสียชีวิตชราภาพได้รับเงินก้อนพร้อมดอกผลสงเคราะห์บุตรได้รับเงินรายเดือนตั้งแต่แรกเกิดถึง6ขวบสําหรับส่วนต่างของเงินสมทบทางสปส.จะเร่งจัดระบบเพื่อดําเนินการคืนเงินในส่วนนี้ให้ผู้ประกันตนต่อไป
——————-
รัฐบาลไทย-ข่าวทำเนียบรัฐบาล-แพทย์ชนบทร่วมใจ ส่ง 13 ทีม สนับสนุนการควบคุมโรคพื้นที่ชายขอบ กทม.
วันพฤหัสบดีที่ 22 กรกฎาคม 2564
แพทย์ชนบทร่วมใจ ส่ง 13 ทีม สนับสนุนการควบคุมโรคพื้นที่ชายขอบ กทม.
แพทย์ชนบทร่วมใจจัดบุคลากรการแพทย์ 13 ทีม ลงพื้นที่ชุมชนสนับสนุน กทม. ปิดช่องว่างการเข้าถึงระบบบริการ ใช้กลยุทธ์ Ring Vaccination ตรวจเชื้อ ฉีดวัคซีน ให้กลุ่มเสี่ยง เพื่อให้ทันท่วงทีในการควบคุมโรคในพื้นที่
นายแพทย์สุวัฒน์ วิริยพงษ์สุกิจ ผู้อํานวยการโรงพยาบาลสมเด็จพระบรมราชินี ณ อําเภอนาทวี จ.สงขลา ให้สัมภาษณ์ ในนามชมรมแพทย์ชนบท ว่า บุคลากรทางการแพทย์จากทั่วประเทศร่วมใจจัด 13 ทีม ลงชุมชนสนับสนุนการทํางานควบคุมโรคในพื้นที่กทม. โดยเฉพาะในจุดที่มีการตรวจเชื้อได้น้อย หรือมีความเสี่ยงสูงส่วนใหญ่เป็นพื้นที่รอยต่อของ กทม. อาทิ เขตมีนบุรี บางขุนเทียน หนองจอก ตลิ่งชัน เป็นต้น ซึ่งทางสํานักอนามัยกรุงเทพมหานครได้จัดลําดับและเลือกพื้นที่ไว้ให้ โดยใช้กลยุทธ์ Ring Vaccination คือ การลงชุมชนจัดการกลุ่มเสี่ยง ทําการตรวจเพื่อค้นหาผู้ติดเชื้อส่วนกลุ่มที่มีความเสี่ยงต่ําจะจัดการให้วัคซีนเพื่อความครอบคลุมในช่วงสถานการณ์ที่มีการแพร่ระบาดเพื่อให้ทันการ โดยทั้ง 13 ทีมตั้งเป้าตรวจเชื้อ 10,000 คนต่อวัน
นายแพทย์สุวัฒน์กล่าวต่อว่า ในวันนี้ทีม จ.สงขลา จากโรงพยาบาลสมเด็จพระบรมราชินี ณ อําเภอนาทวี สะเดา ประดังเบซาร์ นําบุคลากรรวม 12 คน แบ่งเป็น 2 ทีม ที่ชุมชนสุเหร่าใหม่ และชุมชนสุเหร่าลําแขก ลงปฏิบัติหน้าที่ในเขตหนองจอก โดยทํางานอย่างใกล้ชิดกับศูนย์อนามัยที่ 44 หนองจอก และการมีส่วนร่วมของชุมชน ผู้นําชุมชน ในคัดแยกประชากรในพื้นที่ตามความเสี่ยง แต่ละจุดแบ่งการทํางาน เป็น 2 ส่วน คือ ฉีดวัคซีนโควิด 19 ให้กับกลุ่มที่มีความเสี่ยงต่ํา มีศูนย์อนามัยเป็นผู้ดําเนินการ และการค้นหาผู้ติดเชื้อในชุมชน ตรวจด้วยชุดตรวจ Antigen Test Kit ดําเนินการโดยทีมสาธารณสุข ทราบผลภายใน 15 นาทีหากพบว่าติดเชื้อจะมีการตรวจด้วยวิธี RT-PCR ซ้ําทันทีเพื่อยืนยันผล และให้ตามคนในครอบครัวทุกคนมาตรวจหาเชื้อทันที เนื่องจากเป็นกลุ่มที่มีความเสี่ยงสูงจะได้ไม่เสียเวลาในการค้นหาจุดตรวจอื่นๆ และควบคุมโรคได้ง่าย ส่วนการส่งต่อผู้ติดเชื้อจะส่งต่อให้กับศูนย์บริการสาธารณสุข กทม. บริหารจัดการตามระบบไม่ว่าจะเป็น Community isolations , Home Isolationในชุมชนที่มีความพร้อม หรือเข้ารักษายังโรงพยาบาล และสร้างความมั่นใจให้กับประชาชนว่ามีคนดูแล คาดว่าระบบนี้จะช่วยแก้ปัญหาและปิดช่องว่างการเข้าถึงระบบบริการ
“พวกเรามาจากทุกภูมิภาคทั่วประเทศ นําประสบการณ์ที่เคยใช้ในภูมิภาค ช่วยเติมเต็มจุดที่เป็นคอขวดของ กทม. เนื่องจากมีประชากรที่เยอะมาก แม้ในพื้นที่ของพวกเรายังเป็นพื้นที่สีแดง แต่สถานการณ์ใน กทม. หนักกว่า จึงมาช่วยกัน เพื่อฝ่าวิกฤตนี้ไปด้วยกัน มั่นใจว่าเรายังมีแสงสว่างอยู่ที่ปลายอุโมงค์ สิ่งสําคัญที่สุดคือทุกคนต้องดูแลสุขภาพของตัวเอง และเมื่อใดที่มีปัญหาต้องการคําปรึกษา บุคลากรสาธารณสุขพร้อมดูแล” นายแพทย์สุวัฒน์กล่าว
ทั้งนี้ 13 ทีม ได้กระจายลงพื้นที่ปฏิบัติงานในพื้นที่ กทม. เฉพาะทีม จ.สงขลา ตั้งเป้าตรวจหาเชื้อด้วยชุดตรวจ Antigen Test Kit ในเขตมีนบุรี หนองจอกประมาณ 2,000 คน ในช่วงเช้าที่ผ่านมาได้ทําการตรวจแล้ว2 ชุมชน ประมาณ 400 คน ในจํานวนนี้พบผู้ติดเชื้อ 21 คน และในช่วงบ่ายลงพื้นที่ชุมชนสุเหร่าใหม่ คาดว่ามีประมาณ 500 คน และชุมชนโรงเรียนสุเหร่าลําแขก 500 คน
********************************* 22 กรกฎาคม 2564
รัฐบาลไทย-ข่าวทำเนียบรัฐบาล-กรมศุลกากรชี้แจงกรณีรถยนต์หรู ของ “ผกก.โจ้” ตามที่เป็นข่าว
วันพุธที่ 25 สิงหาคม 2564
กรมศุลกากรชี้แจงกรณีรถยนต์หรู ของ “ผกก.โจ้” ตามที่เป็นข่าว
กรมศุลกากรชี้แจงกรณีที่มีข่าวเกี่ยวกับการครอบครองรถยนต์หรูของ พ.ต.อ.ธิติสรรค์ อุทธนผล (ผกก.โจ้)
วันนี้ (วันพุธที่ 25 สิงหาคม 2564) ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร ชี้แจงกรณีที่มีข่าวเกี่ยวกับการครอบครองรถยนต์หรูของ พ.ต.อ.ธิติสรรค์ อุทธนผล (ผกก.โจ้)
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร ชี้แจงว่า กรณีที่ พ.ต.อ.ธิติสรรค์ อุทธนผล (ผกก.โจ้) ได้ครอบครองรถยนต์หรูจากต่างประเทศหลายคันนั้น อธิบดีกรมศุลกากร (นายพชร อนันตศิลป์) จึงมีข้อสั่งการให้หน่วยงานภายในของกรมศุลกากรเร่งตรวจสอบการนําเข้ารถยนต์ดังกล่าว ว่าถูกต้องหรือไม่ และได้มีส่วนเกี่ยวข้องในฐานะผู้จับกุมหรือเป็นผู้ที่มาประมูลรถยนต์หรูกับกรมศุลกากรหรือไม่ รวมถึงประเด็นอื่นๆ ที่อาจจะเกี่ยวข้องกับกรณีดังกล่าว ภายใน 7 วัน ทั้งนี้ กรมศุลกากรพร้อมที่จะประสานข้อมูลในส่วนที่เกี่ยวข้องกับสํานักงานตํารวจแห่งชาติอย่างเต็มที่
รัฐบาลไทย-ข่าวทำเนียบรัฐบาล-นายกฯ สั่งจัดการ “แก๊งปลอมแบงก์” อย่างเด็ดขาด โทษสูงสุดจำคุกตลอดชีวิต ขอประชาชนที่พบแบงก์ปลอม อย่าใช้! เขียนคำว่า “ปลอม” นำส่งธนาคาร
วันศุกร์ที่ 6 พฤษภาคม 2565
นายกฯ สั่งจัดการ “แก๊งปลอมแบงก์” อย่างเด็ดขาด โทษสูงสุดจําคุกตลอดชีวิต ขอประชาชนที่พบแบงก์ปลอม อย่าใช้! เขียนคําว่า “ปลอม” นําส่งธนาคาร
.....
พล.อ.ประยุทธ์ จันทร์โอชา นายกรัฐมนตรี และ รมว.กห. สั่งจัดการมิจฉาชีพแก๊งปลอมธนบัตรที่ผลิตแบงก์ปลอมออกมาหลอกลวงสร้างความเดือดร้อนแก่ประชาชนอย่างเด็ดขาด ส่วนประชาชนหากพบแบงก์ปลอม ให้เขียนคําว่า “ปลอม” ลงบนธนบัตร ส่งมอบให้เจ้าหน้าที่ธนาคารพาณิชย์เพื่อนําส่งเข้าระบบ แล้วแจ้งเจ้าหน้าที่ตํารวจที่อยู่ใกล้ที่เกิดเหตุ หรือแจ้งธนาคารแห่งประเทศไทย โดยโทษในการทําแบงก์ปลอม คือ จําคุก 10 ปี - ตลอดชีวิต ปรับ 200,000 – 400,000 บาท ส่วนผู้นําไปใช้ทั้งที่รู้ว่าปลอม มีโทษจําคุก 1 - 15 ปี ปรับ 20,000 – 300,000 บาท
.
วิธีการสังเกต “แบงก์จริง” มีความแกร่งทนทาน ไม่ยุ่ยง่าย เนื้อกระดาษมีใยฝ้ายเป็นส่วนประกอบหลักมีความหนาบางไม่เท่ากันจนเกิดเป็นลายน้ํา ลายน้ําเป็นพระบรมฉายาสาทิสลักษณ์พระบาทสมเด็จพระเจ้าอยู่หัว เมื่อยกส่องกับแสงสว่างจะเห็นได้ชัดทั้งด้านหน้าและด้านหลัง และลายน้ําตัวเลขราคารูปลายไทยที่โปร่งแสงเป็นพิเศษ เมื่อพลิกเอียงเข้าหาแสงภายในมีตัวเลขแจ้งชนิดราคาซ่อนอยู่ในลายประดิษฐ์ เมื่อพลิกขึ้นลงหรือซ้ายขวา แบงก์ 500 และ 1,000 บาท จะเห็นการสลับสี ส่วนแบงก์ 100 จะเห็นเป็นประกาย
.
อ่านเพิ่มเติม คลิก >>https://www.thaigov.go.th/news/contents/details/54169
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM pleased with declining number of COVID-19 confirmed cases
วันอังคารที่ 14 มิถุนายน 2565
PM pleased with declining number of COVID-19 confirmed cases
PM pleased with declining number of COVID-19 confirmed cases
June 14, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with the improving COVID-19 situation, which saw the number of new confirmed cases falling below 2,000 for 2 days in a role. However, he emphasized that it is still important for everyone to keep their guard high and comply with public health measures to prevent recurrence of the disease spread. The Prime Minister also instructed Ministry of Public Health to continue to closely monitor the situation, and educate the public on vaccination and Long COVID to boost their confidence in coping with the disease.
As of today (June 14, 2022), a total of 1,833 new confirmed cases is reported, among which 1,832 were found domestically, and 1 from overseas traveling. The total of 19 deaths and 2,155 recoveries were reported with 21,445 active cases. From January 1, 2022, cumulative number of cases are 2,265,062, and cumulative number of recoveries, 2,268,190. There are 656 active case patients who have developed pneumonia. Cumulative number of vaccinations across the country from February 28, 2021 to June 13, 2022 is 138,441,640 doses (1st shot: 56,826,807, 2nd shot: 52,861,813, 3rd shot: 25,093,138, and 4th shot: 3,659,882.
รัฐบาลไทย-ข่าวทำเนียบรัฐบาล-มท.1 Kick off รณรงค์สวมหมวกนิรภัย 100% ทั่วประเทศ 21 สิงหาคม 65 เป็นต้นไป
วันเสาร์ที่ 20 สิงหาคม 2565
มท.1 Kick off รณรงค์สวมหมวกนิรภัย 100% ทั่วประเทศ 21 สิงหาคม 65 เป็นต้นไป
มท.1 Kick off รณรงค์สวมหมวกนิรภัย 100% ทั่วประเทศ 21 สิงหาคม 65 เป็นต้นไป
วันนี้ (20 ส.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้อํานวยการศูนย์อํานวยการความปลอดภัยทางถนน เปิดเผยว่า พลเอก ประยุทธ์ จันทร์โอชา นายกรัฐมนตรี ให้ความสําคัญและเน้นย้ําให้ส่วนราชการที่เกี่ยวข้องดําเนินมาตรการเสริมสร้างความปลอดภัยในการใช้รถใช้ถนน อาทิ การเสริมสร้างความรับรู้เข้าใจแนวทางปฏิบัติตามกฎหมายจราจร การปรับปรุงเครื่องหมายจราจรให้มีความชัดเจน การเข้มงวดกวดขันปฏิบัติตามกฎหมายจราจร โดยเฉพาะอย่างยิ่ง “รถจักรยานยนต์” ซึ่งเป็นยานพาหนะที่มีสถิติการเกิดอุบัติเหตุและสร้างความสูญเสียต่อชีวิตและทรัพย์สินของประชาชนเป็นอย่างมาก ซึ่งคณะกรรมการศูนย์อํานวยการความปลอดภัยทางถนน (ศปถ.) ได้มีมติเห็นชอบให้มีการรณรงค์สวมหมวกนิรภัย 100 % ทั่วประเทศอย่างต่อเนื่อง
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า เพื่อเป็นการป้องกันและลดการบาดเจ็บและความสูญเสียจากอุบัติเหตุบนท้องถนนในระดับพื้นที่เป็นไปอย่างมีประสิทธิภาพ จึงได้สั่งการไปยังผู้ว่าราชการจังหวัดทั่วประเทศ ในฐานะผู้อํานวยการศูนย์อํานวยการความปลอดภัยทางถนนจังหวัด กําหนดมาตรการองค์กรและมาตรการที่เหมาะสมกับพื้นที่ โดยให้ทุกส่วนราชการ สถานศึกษา สถานพยาบาล หน่วยงานขององค์กรปกครองส่วนท้องถิ่น ศูนย์พัฒนาเด็กเล็ก สถานประกอบการ และนิคมอุตสาหกรรม เป็นพื้นที่สวมหมวกนิรภัย 100 % พร้อมทั้งนําระบบเทคโนโลยีมาสนับสนุนการบังคับใช้กฎหมายอย่างเข้มงวดจริงจังกับผู้ที่ไม่สวมหมวกนิรภัยขณะขับขี่ และย้ําเตือนข้าราชการ พนักงาน เจ้าหน้าที่ทุกหน่วยงาน ผู้นําองค์กร และผู้นําชุมชน ปฏิบัติตนเป็นแบบอย่างที่ดีในการปฏิบัติตามกฎจราจร โดยเฉพาะการสวมหมวกนิรภัยทุกครั้งที่มีการขับขี่รถจักรยานยนต์ พร้อมทั้งรณรงค์ประชาสัมพันธ์สร้างการรับรู้ผ่านสื่อทุกช่องทางในพื้นที่อย่างต่อเนื่อง ตั้งแต่วันอาทิตย์ที่ 21 สิงหาคม 2565 เป็นต้นไป นอกจากนี้ ให้กํากับ ติดตาม ศูนย์ปฏิบัติการความปลอดภัยทางถนนอําเภอ/ท้องถิ่น ดําเนินการและรายงานผลการดําเนินการอย่างต่อเนื่องด้วย
รัฐบาลไทย-ข่าวทำเนียบรัฐบาล-ออมสินขานรับนโยบายรัฐ เปิดให้ลงทะเบียนสินเชื่อสร้างงานสร้างอาชีพทาง www.gsb.or.th คาดช่วยคนตกงาน/ขาดรายได้กว่า 75,000 ครัวเรือน มีทุนตั้งต้นประกอบอาชีพ
วันจันทร์ที่ 29 พฤศจิกายน 2564
ออมสินขานรับนโยบายรัฐ เปิดให้ลงทะเบียนสินเชื่อสร้างงานสร้างอาชีพทาง www.gsb.or.th คาดช่วยคนตกงาน/ขาดรายได้กว่า 75,000 ครัวเรือน มีทุนตั้งต้นประกอบอาชีพ
ธนาคารออมสินจัดทําโครงการ “สินเชื่อสร้างงานสร้างอาชีพ” วงเงิน 5,000 ล้านบาท ซึ่งรัฐบาลให้การสนับสนุนโดยที่ ครม.มีมติอนุมัติวงเงินชดเชยความเสียหายจากหนี้ที่ไม่ก่อให้เกิดรายได้ (NPL) ร้อยละ 30 ของวงเงินสินเชื่อโครงการทั้งหมด
นายวิทัย รัตนากร ผู้อํานวยการธนาคารออมสิน เปิดเผยว่า ตามที่พลเอกประยุทธ์ จันทร์โอชา นายกรัฐมนตรี มอบนโยบายให้ธนาคารออมสินจัดทํามาตรการช่วยเหลือเยียวยาประชาชน ที่ได้รับความเดือดร้อนต้องตกงานหรือขาดรายได้เนื่องจากการแพร่ระบาดของโควิด-19 ส่งผลกระทบต่อการประกอบอาชีพ โดยธนาคารออมสินได้ขานรับนโยบายจัดทํา โครงการ “สินเชื่อสร้างงานสร้างอาชีพ” วงเงิน 5,000 ล้านบาท ซึ่งรัฐบาลให้การสนับสนุนโดยที่คณะรัฐมนตรีมีมติอนุมัติวงเงินชดเชยความเสียหายจากหนี้ที่ไม่ก่อให้เกิดรายได้ หรือ NPL ร้อยละ 30 ของวงเงินสินเชื่อโครงการทั้งหมดเพื่อผลักดันความสําเร็จในการช่วยเหลือ ให้ประชาชนสามารถเข้าถึงแหล่งเงินทุนที่ใช้เสริมสภาพคล่องในการประกอบอาชีพ
“โครงการสินเชื่อสร้างงานสร้างอาชีพ” เปิดให้ลงทะเบียนขอกู้ได้แล้วตั้งแต่บัดนี้ ที่เว็บไซต์ธนาคาร www.gsb.or.th หรือติดต่อที่สาขาธนาคารทั่วประเทศ เพื่อให้เจ้าหน้าที่ช่วยอํานวยความสะดวกหรือแนะนําวิธีการลงทะเบียน โดยจะเปิดให้ลงทะเบียนจนถึงวันที่ 30 กันยายน 2565 หรือจนกว่าจะครบจํานวนวงเงินโครงการ ทั้งนี้ ธนาคารกําหนดอัตราดอกเบี้ย 3.99% ต่อปี (ลดต้นลดดอก) ตลอดอายุสัญญา ผ่อนชําระไม่เกิน 5 ปี พร้อมผ่อนปรนหลักเกณฑ์เงื่อนไขการกู้ อาทิ ปลอดชําระเงินต้นและดอกเบี้ยนาน 6 งวดแรก สําหรับวงเงินกู้ไม่เกิน 100,000 บาท ไม่ต้องมีหลักประกัน ส่วนวงเงินกู้ 200,000 – 300,000 บาท ใช้บุคคลค้ําประกัน รวมทั้งไม่คิดค่าธรรมเนียมการให้บริการสินเชื่อ ซึ่งคาดว่าจะสามารถช่วยเหลือผู้ที่เดือดร้อนให้สามารถกลับมาประกอบอาชีพหรือดําเนินธุรกิจได้กว่า 75,000 ครัวเรือน ประกอบด้วย
1) ผู้เริ่มประกอบอาชีพ/ผู้ประกอบการรายย่อย เช่น ช่างฝีมือทุกประเภท งานศิลปะ ช่างหัตถศิลป์ หรือ ผู้ไม่ใช่ช่างฝีมือ แต่ผ่านการฝึกอบรมอาชีพ โดยมีใบประกาศนียบัตรหรือมีวุฒิบัตรรับรอง วงเงินให้กู้รายละไม่เกิน 50,000 บาท
2) ผู้ขับขี่รถสาธารณะ เช่น แท็กซี่หรือรถรับจ้างประเภทต่าง ๆ โดยมีใบอนุญาตขับขี่รถสาธารณะ รวมถึงผู้ซื้อธุรกิจแฟรนไชส์ในโครงการของธนาคาร วงเงินให้กู้รายละไม่เกิน 100,000 บาท (ตรวจสอบรายชื่อแฟรนไชส์ในโครงการได้ที่เว็บไซต์ www.gsb.or.th)
3) ผู้ประกอบการธุรกิจขนาดเล็ก เช่น ร้านค้าส่งค้าปลีก ร้านขายของที่ระลึก โชห่วย ธุรกิจแฟรนไชส์ ที่มีสถานที่ตั้งกิจการแน่นอน และมีเอกสารแสดงความเป็นเจ้าของ วงเงินให้กู้รายละไม่เกิน 300,000 บาท
ผู้สนใจสามารถดูรายละเอียดโครงการได้ที่เว็บไซต์ธนาคารออมสิน www.gsb.or.th หรือสอบถามที่ GSB Contact Center โทร.1115
https://www.gsb.or.th/news/gsbpr67/
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีแนะ ปรับรูปแบบการรักษาให้เร็วขึ้น ลดจำนวนผู้ป่วยหนักให้น้อยลง รวมถึงต้องเร่งฉีดวัคซีนให้มากขึ้น หลัง สธ.คาดผู้ติดเชื้อโควิด19 จะเพิ่มขึ้นในช่วงหลังวันที่
วันเสาร์ที่ 16 กรกฎาคม 2565
โฆษกรัฐบาลเผย นายกรัฐมนตรีแนะ ปรับรูปแบบการรักษาให้เร็วขึ้น ลดจํานวนผู้ป่วยหนักให้น้อยลง รวมถึงต้องเร่งฉีดวัคซีนให้มากขึ้น หลัง สธ.คาดผู้ติดเชื้อโควิด19 จะเพิ่มขึ้นในช่วงหลังวันที่
โฆษกรัฐบาลเผย นายกรัฐมนตรีแนะปรับรูปแบบการรักษาให้เร็วขึ้น ลดจํานวนผู้ป่วยหนักให้น้อยลง รวมถึงต้องเร่งฉีดวัคซีนให้มากขึ้น หลัง สธ.คาดผู้ติดเชื้อโควิด 19 จะเพิ่มขึ้นในช่วงหลังวันที่ 12 สิงหาคม นี้
วันนี้ (16 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะกระทรวงสาธารณสุข ปรับรูปแบบการรักษาให้เร็วขึ้น เพื่อลดจํานวนผู้ป่วยหนักให้น้อยลง รวมถึงเร่งฉีดวัคซีนให้มากขึ้น โดยเฉพาะกลุ่ม 608 หากถึงกําหนดฉีดเข็มกระตุ้นต้องไปฉีด เพื่อกระตุ้นภูมิคุ้มกันเพิ่มขึ้นและป้องกันเชื้อได้
โดยกระทรวงสาธารณสุขคาดการณ์ว่า สถานการณ์การระบาดโควิด-19 ในประเทศรอบนี้ อาจจะขึ้นสูงสุดช่วงหลังวันที่ 12 สิงหาคม นี้ แต่เชื่อว่าระดับความรุนแรงยังอยู่ที่ระดับ 2 เป็นสีเขียว เนื่องจากคนไทยมีความคุ้นเคยเข้าใจวิธีการป้องกัน ดูแลตนเองหลังจากมีประสบการณ์เผชิญกับโควิด-19 ตลอดกว่า 2 ปีที่ผ่านมา ทั้งการสวมหน้ากากอนามัยอย่างถูกวิธี โดยให้ปิดจมูกและคลุมใต้คาง แนบกระชับกับใบหน้า เว้นระยะห่าง หมั่นล้างมือ รวมทั้งการเดินทางในรอบหยุดยาวนี้ ประชาชนยังคงมาตรการป้องกันส่วนบุคคลค่อนข้างดี และมาตรการต่างๆ ของการคมนาคมขนส่งสาธารณะยังคงความเข้มข้น
สําหรับสถานการณ์การแพร่ระบาดของโควิด-19 วันนี้ ผู้ป่วยรายใหม่ (รักษาตัวใน รพ.) จํานวน
2,025 ราย จําแนกเป็น ผู้ป่วยในประเทศ 2,023 ราย ผู้ป่วยมาจากต่างประเทศ 2 ราย ผู้ป่วยสะสม 2,333,566 ราย (ตั้งแต่ 1 มกราคม 2565) หายป่วยกลับบ้าน 2,181 ราย หายป่วยสะสม 2,333,662 ราย (ตั้งแต่ 1 มกราคม 2565) ผู้ป่วยกําลังรักษา 23,867 ราย เสียชีวิต 20 ราย จํานวนผู้ป่วยปอดอักเสบรักษาตัวอยู่ในโรงพยาบาล 785 ราย
รัฐบาลไทย-ข่าวทำเนียบรัฐบาล-บริษัท รถไฟฟ้า ร.ฟ.ท. จำกัด ผู้ให้บริการรถไฟฟ้าชานเมืองสายสีแดง ร่วมกับ การรถไฟแห่งประเทศไทย จัดกิจกรรมจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต”
วันศุกร์ที่ 3 ธันวาคม 2564
บริษัท รถไฟฟ้า ร.ฟ.ท. จํากัด ผู้ให้บริการรถไฟฟ้าชานเมืองสายสีแดง ร่วมกับ การรถไฟแห่งประเทศไทย จัดกิจกรรมจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต”
ณ ศูนย์ซ่อมบํารุงระบบรถไฟฟ้าสายสีแดง เมื่อวันที่ 3 ธันวาคม 2564
นายสุเทพ พันธ์ุเพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.)กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่า เพื่อถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพฯ และเป็นการแสดงออกถึงสํานึก และความซาบซึ้งในพระมหากรุณาธิคุณของพระองค์ท่านที่ทรงปฏิบัติบําเพ็ญพระราชกรณียกิจนานัปการเพื่อพสกนิกรชาวไทย รวมถึงได้น้อมนําพระราชปณิธานการบําเพ็ญตนเป็นผู้ให้ และการทําความดีด้วยหัวใจของในหลวงรัชกาลที่ ๑๐ ในการร่วมกันทําประโยชน์และพัฒนาสังคมเพื่อประเทศชาติ บริษัทจึงร่วมกับการรถไฟแห่งประเทศไทย จัดกิจกรรมจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต” ขึ้น เมื่อวันที่ 3 ธันวาคม 2564 ณ ศูนย์ซ่อมบํารุงระบบรถไฟฟ้าสายสีแดง โดยคณะผู้บริหาร และเจ้าหน้าที่ได้ร่วมกันปรับภูมิทัศน์ เก็บขยะ และทําความสะอาด โดยรอบศูนย์ซ่อมบํารุงฯ เพื่อให้สภาพแวดล้อมโดยรอบมีความสะอาด และมีความสะดวกปลอดภัยในการปฏิบัติกิจการต่างๆ
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาราคาปุ๋ยครบวงจร ดันปุ๋ยสั่งตัด - อินทรีย์ - ชีวภาพ ลดต้นทุนระยะยาว
วันศุกร์ที่ 12 พฤศจิกายน 2564
รัฐบาลเร่งแก้ปัญหาราคาปุ๋ยครบวงจร ดันปุ๋ยสั่งตัด - อินทรีย์ - ชีวภาพ ลดต้นทุนระยะยาว
....
น.ส.รัชดา ธนาดิเรก รองโฆษกรัฐบาล เผย รัฐบาลเร่งแก้ปัญหาราคาปุ๋ยเคมีที่สูงขึ้น โดยระยะเร่งด่วนได้ทําโครงการ “พาณิชย์ลดราคาปุ๋ย ช่วยเกษตรกร” ตั้งแต่เดือน ก.ค. เป็นต้นมา มีปุ๋ยเคมีเข้าร่วมโครงการ 4.5 ล้านกระสอบ รวม 84 สูตร มีการสั่งซื้อปุ๋ยจากสถาบันเกษตรกรกว่า 2.2 ล้านกระสอบแล้ว
.
ส่วนระยะยาว ส่งเสริมให้เกษตรกรใช้ปุ๋ยแบบผสมผสานและปุ๋ยสั่งตัด ผ่านโครงการพัฒนาธุรกิจบริการดินและปุ๋ยเพื่อชุมชน ใช้เทคโนโลยีตรวจวิเคราะห์ดินและผสมปุ๋ยให้เหมาะกับดินและพืช เพื่อเพิ่มประสิทธิภาพ ลดต้นทุนการผลิต ซึ่งปัจจุบันมีเกษตรกรร่วมโครงการแล้วกว่า 100,000 ราย ลดการใช้ปุ๋ยเคมีลง 45% ลดต้นทุนได้ 37% คิดเป็นมูลค่าเกือบ 600 ล้านบาท
.
นอกจากนี้ ยังดําเนินการอื่น ๆ อีก เช่น กําหนดแผนบริหารจัดการปุ๋ย ปี 65 - 69 ตั้งเป้าหมายผลิตปุ๋ยสั่งตัด 2.42 ล้านตัน ปุ๋ยอินทรีย์ 16.32 ล้านตัน และปุ๋ยชีวภาพ 14.19 ล้านตัน ครอบคลุมเกษตรกร 3.6 ล้านราย พื้นที่ 44 ล้านไร่ ส่งเสริมอุตสาหกรรมผลิตปุ๋ยโปแตชในประเทศ แลกเปลี่ยนปุ๋ยไนโตรเจนและโปแตชกับมาเลเซีย เป็นต้น โดยมีเป้าหมายเพื่อเพิ่มพื้นที่เพาะปลูกแบบ “เกษตรปลอดภัย” ตามมาตรฐานสากล
.
อ่านเพิ่มเติม คลิกhttps://www.thaigov.go.th/news/contents/details/48065
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เริ่มแล้ว รถโมบายพาณิชย์ ลดราคาช่วยประชาชน
วันอาทิตย์ที่ 22 สิงหาคม 2564
เริ่มแล้ว รถโมบายพาณิชย์ ลดราคาช่วยประชาชน
วันพฤหัสบดีที่ 22 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
​รัฐบาลส่งรถโมบายพาณิชย์ลดราคาช่วยประชาชน จําหน่ายสินค้าอุปโภคบริโภคราคาประหยัด เช่น ข้าวหอมไทย 5 กก. ราคา 120 บาท ไข่ไก่แผงขนาด 30 ฟอง ราคา 89 บาท น้ํามันพืช 1 ลิตร ราคา 42 บาท น้ําตาลทราย กก.ละ 20 บาท เป็นต้น โครงการนี้ดําเนินการภายใต้มาตรการความปลอดภัยด้านสาธารณสุข คือ เจ้าหน้าที่จําหน่ายสินค้าต้องตรวจเชื้อทุกสัปดาห์ สวมหน้ากากอนามัยและถุงมือตลอดเวลา สินค้าทั้งหมดผ่านการฉีดพ่นฆ่าเชื้อ และให้ผู้ซื้อสั่งสินค้าผ่านใบสั่งซื้อ โดยเจ้าหน้าที่จะเป็นผู้จัดสินค้าใส่ถุงให้ทุกคน สําหรับรถโมบายพาณิชย์ได้ดําเนินการแล้วในพื้นที่ กทม. ปริมณฑล และ 4 จังหวัดชายแดนภาคใต้ รวมกว่า 300 คัน และมีแผนจะกระจายให้ครอบคลุมทุกจังหวัดทั่วประเทศต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เสวนาประชาชน 4 ภาค รับฟังความเห็นแนวทาง ร่างกฎหมาย JSOC ขอสังคมช่วยผลักดันหวังช่วยป้องกันอาชญากรรมและยาเสพติด
วันศุกร์ที่ 17 ธันวาคม 2564
รัฐมนตรีว่าการกระทรวงยุติธรรม เสวนาประชาชน 4 ภาค รับฟังความเห็นแนวทาง ร่างกฎหมาย JSOC ขอสังคมช่วยผลักดันหวังช่วยป้องกันอาชญากรรมและยาเสพติด
รัฐมนตรีว่าการกระทรวงยุติธรรม เสวนาประชาชน 4 ภาค รับฟังความเห็นแนวทาง ร่างกฎหมาย JSOC ขอสังคมช่วยผลักดันหวังช่วยป้องกันอาชญากรรมและยาเสพติด เร่งสร้างความปลอดภัยให้ประชาชน ชี้ส่วนใหญ่เห็นด้วยเพราะเชื่อเป็นผลดีต่อสังคม
เมื่อเวลา 09.00 น. กรมคุมประพฤติ จัดการสัมมนาเชิงปฏิบัติการ เรื่อง “การพัฒนาระบบการเฝ้าระวังการกระทําผิดซ้ํา ในชุมชนเพื่อป้องกันปัญหาอาชญากรรมและยาเสพติด” ด้วยระบบการประชุมทางไกล จากจังหวัดสุโขทัย ปทุมธานี ระยอง อุบลราชธานี และภูเก็ต โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธาน พร้อมด้วย นายวิตถวัลย์ สุนทรขจิต อธิบดีกรมคุมประพฤติ
นายสมศักดิ์ กล่าวว่า จากคดีสะเทือนขวัญที่ปรากฏเป็นข่าว ได้สร้างความกังวลใจให้กับประชาชน เกี่ยวกับความไม่ปลอดภัยในชีวิตและทรัพย์สิน ซึ่งจากการตรวจสอบพบว่า ผู้ที่ก่อคดีมักเป็นผู้ที่เคยทําผิดต้องโทษจําคุกในเรือนจํา และมีพฤติกรรมที่เกี่ยวข้องกับยาเสพติด โดยเมื่อได้รับการปล่อยตัวแล้ว ยังไม่มีมาตรการเฝ้าระวังและติดตาม ตรวจสอบพฤติกรรม ภายหลังพ้นโทษอย่างจริงจัง กระทรวงยุติธรรม มีความห่วงใยในเรื่องนี้เป็นอย่างยิ่ง จึงได้เร่งผลักดัน ร่าง พ.ร.บ.มาตรการป้องกันการกระทําความผิดซ้ําของผู้กระทําความผิดเกี่ยวกับเพศ หรือที่ใช้ความรุนแรง ซึ่งขณะนี้ผ่านการพิจารณาของ คณะกรรมการกฤษฎีกาแล้ว อยู่ระหว่างนําเข้าสู่สภา ดังนั้นในระยะเร่งด่วน กระทรวงยุติธรรมได้จัดตั้ง ศูนย์เฉพาะกิจเฝ้าระวังความปลอดภัยให้กับประชาชน หรือศูนย์ JSOC ขึ้น ทําหน้าที่ในการเฝ้าระวังและติดตามผู้พ้นโทษในคดีสะเทือนขวัญ หรือที่เราเรียกว่า ว้อชลิสต์ 1
นายสมศักดิ์ กล่าวอีกว่า รวมถึงจากแนวคิดที่ว่า ถ้าสังคมรับรู้ มีบุคคลอันตรายอยู่ในสังคมนั้นก็จะไม่มีคนตาย จึงเห็นว่าควรใช้วิธีการพักโทษให้ผู้กระทําผิด ออกมาปรับตัวใช้ชีวิตในสังคมระยะหนึ่ง และมีการติดตามด้วยการคุมประพฤติ ติดอุปกรณ์ EM และให้อาสาสมัครคุมประพฤติ ภาคีเครือข่ายช่วยสอดส่องดูแล เรียกกลุ่มนี้ว่า ว้อชลิสต์ 2 แต่อย่างไรก็ตามควรต้องรับฟังความคิดเห็นจากทุกฝ่ายในเรื่องนี้อย่างรอบด้าน กระทรวงยุติธรรม โดยกรมคุมประพฤติ จึงได้จัดการสัมมนารับฟังความคิดเห็นในคร้ังนี้ขึ้น ซึ่งได้เคยจัดทั้งในส่วนกลาง และส่วนภูมิภาคมาแล้วหลายครั้ง ส่วนใหญ่เห็นด้วยกับมาตรการนี้ และเชื่อมั่นว่าจะเป็นผลดีกับประชาชนและสังคม โดยกระทรวงยุติธรรมยึดประโยชน์ของประชาชนเป็นหลักในการทํางาน และจะทํากฎหมายฉบับนี้ให้สําเร็จในยุคนี้ ตนขอให้ภาคประชาชนช่วยกันผลักดันด้วย เพื่อทุกคนในสังคมจะได้ปลอดภัย
รัฐบาลไทย-ข่าวทำเนียบรัฐบาล-รมว.สุชาติ สั่งลุย ช่วยเหลือฟื้นฟูสถานประกอบกิจการหลังน้ำลด ด้วยเงินกองทุนความปลอดภัยฯ
วันเสาร์ที่ 16 ตุลาคม 2564
รมว.สุชาติ สั่งลุย ช่วยเหลือฟื้นฟูสถานประกอบกิจการหลังน้ําลด ด้วยเงินกองทุนความปลอดภัยฯ
กระทรวงแรงงาน ห่วงใยนายจ้าง ลูกจ้าง เร่งเยียวยาสถานประกอบกิจการที่ได้รับผลกระทบจากน้ําท่วม สั่งการกสร. เปิดช่องทางช่วยเหลือผู้ประกอบกิจการด้วยโครงการเงินกู้ดอกเบี้ยต่ํา ปลอดเงินต้นในปีแรก เพื่อฟื้นฟูกิจการหลังน้ําลด ด้วยเงินกองทุนความปลอดภัยฯ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากสถานการณ์น้ําท่วมในหลายพื้นที่ มีสถานประกอบกิจการและลูกจ้างได้รับผลกระทบหลายแห่ง ซึ่งได้กําชับให้ทุกหน่วยงานในสังกัดกระทรวงแรงงาน ลงพื้นที่เร่งให้ความช่วยเหลือพร้อมมอบถุงยังชีพแก่ผู้ใช้แรงงานและประชาชน เพื่อบรรเทาความเดือดร้อนให้กับนายจ้าง ลูกจ้าง กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องประชาชนจากผลกระทบดังกล่าวและเน้นย้ํามาตรการช่วยเหลือผู้ใช้แรงงานโดยเร่งด่วน กระทรวงแรงงานจึงได้มอบหมายให้กรมสวัสดิการและคุ้มครองแรงงาน เข้าไปตรวจเยี่ยมสถานประกอบกิจการที่ประสบปัญหาอุทกภัย และขอความร่วมมือจากนายจ้างให้ผ่อนผันเวลาทํางาน หรืออนุญาตให้ลูกจ้างที่ไม่สามารถมาทํางานได้ตามปกติสามารถหยุดงานโดยไม่ถือเป็นวันลา ทั้งนี้ การดําเนินการบรรเทาความเดือดร้อนหลังจากน้ําลด กระทรวงแรงงานได้สั่งการให้กสร. นําเงินกองทุนความปลอดภัย อาชีวอนามัย และสภาพแวดล้อมในการทํางานมาให้สถานประกอบกิจการกู้ยืมในอัตราดอกเบี้ยร้อยละ2ต่อปี ผ่อนชําระไม่เกิน5ปี และปลอดเงินต้นในปีแรก เพื่อให้นายจ้าง สถานประกอบกิจการสามารถกู้ยืมไปฟื้นฟูกิจการหลังน้ําลดและนําไปเป็นเงินทุนในการปรับปรุงซ่อมแซมเครื่องจักร เครื่องมือ อุปกรณ์ต่าง ๆ ให้มีความพร้อมในการผลิตหรือดําเนินกิจการต่อไปได้อย่างปลอดภัย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า เงินกองทุนความปลอดภัย อาชีวอนามัย และสภาพแวดล้อมในการทํางาน จัดตั้งขึ้น ตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ.2554 โดยมีวัตถุประสงค์เพื่อสนับสนุนการดําเนินงานด้านความปลอดภัย อาชีวอนามัย และสภาพแวดล้อมในการทํางาน รวมทั้งแก้ไขสภาพความไม่ปลอดภัยในการทํางาน อีกทั้งป้องกันการเกิดอุบัติเหตุและโรคอันเนื่องจากการทํางาน ทั้งนี้กรมได้กําชับให้เจ้าหน้าที่ของกรมสวัสดิการและคุ้มครองแรงงานในพื้นที่ที่ประสบภัยอุทกภัย เร่งประชาสัมพันธ์สร้างความเข้าใจถึงแนวทางการจัดทําแผนฉุกเฉินกรณีเกิดภัยธรรมชาติ เพื่อเตรียมความพร้อมในการเผชิญและแก้ไขสถานการณ์ บรรเทาความเดือดร้อนและความสูญเสียกับนายจ้างและลูกจ้างที่ได้รับผลกระทบจากสถานการณ์ดังกล่าว หากผู้ประกอบกิจการและนายจ้างมีข้อสงสัยเพิ่มเติม สามารถสอบถามได้ที่กองทุนความปลอดภัย อาชีวอนามัย และสภาพแวดล้อมในการทํางาน กรมสวัสดิการและคุ้มครองแรงงาน โทรศัพท์ 0 2448 9138 – 39 ต่อ 801 - 804
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 2 - 8 กรกฎาคม 2564
วันศุกร์ที่ 9 กรกฎาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 2 - 8 กรกฎาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 2 - 8 กรกฎาคม 2564 พบการกระทําผิด จํานวน 494 คดี คิดเป็นเงินค่าปรับ 7.47 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 2 - 8 กรกฎาคม 2564) พบว่ามีการกระทําผิด จํานวน 494 คดี คิดเป็นเงินค่าปรับ 7.47 ล้านบาท โดยแยกเป็น สุรา จํานวน 282 คดี ค่าปรับ 2.19 ล้านบาท ยาสูบ จํานวน 134 คดี ค่าปรับ 3.36 ล้านบาท ไพ่ จํานวน 8 คดี ค่าปรับ 0.04 ล้านบาท น้ํามันและผลิตภัณฑ์น้ํามัน จํานวน 26 คดี ค่าปรับ 0.52 ล้านบาท รถจักรยานยนต์ จํานวน 37 คดี ค่าปรับ 0.61 ล้านบาท และสินค้าอื่น ๆ จํานวน 7 คดี ค่าปรับ 0.75 ล้านบาท โดยมีของกลางแยกเป็นน้ําสุรา จํานวน 5,175.525 ลิตร ยาสูบ จํานวน 6,556 ซอง ไพ่ จํานวน 176 สํารับ น้ํามันและผลิตภัณฑ์น้ํามัน จํานวน 12,510.000 ลิตร รถจักรยานยนต์ จํานวน 46 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 8 กรกฎาคม 2564 พบว่ามีการกระทําผิด จํานวน 20,746 คดี คิดเป็นเงินค่าปรับ 471.91 ล้านบาท โดยแยกเป็น สุรา จํานวน 11,867 คดี ค่าปรับ 104.81 ล้านบาท ยาสูบ จํานวน 5,792 คดี ค่าปรับ 234.74 ล้านบาท ไพ่ จํานวน 441 คดี ค่าปรับ 6.79 ล้านบาท น้ํามันและผลิตภัณฑ์น้ํามัน จํานวน 1,019 คดี ค่าปรับ 55.77 ล้านบาท น้ําหอม จํานวน 85 คดี ค่าปรับ 3.24 ล้านบาท รถจักรยานยนต์ จํานวน 1,078 คดี ค่าปรับ จํานวน 28.89 ล้านบาท และสินค้าอื่น ๆ จํานวน 464 คดี ค่าปรับ 37.67 ล้านบาท โดยมีของกลางแยกเป็นน้ําสุรา จํานวน 1,662,490.509 ลิตร ยาสูบ จํานวน 678,736 ซอง ไพ่ จํานวน 35,463 สํารับ น้ํามันและผลิตภัณฑ์น้ํามัน จํานวน 1,596,731.000 ลิตร น้ําหอม จํานวน 121,524 ขวด รถจักรยานยนต์ จํานวน 1,891 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ขยายโครงการสินเชื่อดอกเบี้ยต่ำช่วยผู้ประกอบการ SMEs
วันอังคารที่ 11 มกราคม 2565
ขยายโครงการสินเชื่อดอกเบี้ยต่ําช่วยผู้ประกอบการ SMEs
วันจันทร์ที่ 10 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเสริมสภาพคล่องให้ผู้ประกอบการรายย่อยได้ฟื้นฟูและดําเนินธุรกิจอย่างต่อเนื่อง จึงได้เห็นชอบปรับปรุงโครงการสินเชื่อดอกเบี้ยต่ําเพื่อช่วยเหลือผู้ประกอบการ SMEs หรือ โครงการ Soft Loan ออมสินพื้นฟูท่องเที่ยวไทย โดยขยายกลุ่มเป้าหมายจากเดิมให้เฉพาะกลุ่มธุรกิจท่องเที่ยวและ Supply Chain เปลี่ยนเป็นครอบคลุมถึงกลุ่มผู้ผลิตรายย่อย ผู้ค้าส่ง ค้าปลีก ที่ได้รับผลกระทบจากสถานการณ์แพร่ระบาดของโรคโควิด-19 พร้อมทั้งขยายระยะเวลาโครงการจากเดิมสิ้นสุดวันที่ 30 ธ.ค.2564 เปลี่ยนเป็นยื่นขอสินเชื่อได้ถึง 30 ก.ย.2565 โดยให้สินเชื่อรายละไม่เกิน 500,000 บาท ดอกเบี้ยร้อยละ 3.99 ต่อปี ไม่ต้องมีหลักประกัน ผู้สนใจติดต่อขอสินเชื่อได้ที่ธนาคารออมสินทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-DAD เปิดสอน 5 หลักสูตรออนไลน์นำร่อง เพิ่มรายได้ฝ่าวิกฤต
วันอังคารที่ 19 กรกฎาคม 2565
DAD เปิดสอน 5 หลักสูตรออนไลน์นําร่อง เพิ่มรายได้ฝ่าวิกฤต
DAD ส่งเสริมการสร้างงาน สร้างอาชีพ นําร่องเปิดตัว 5 หลักสูตรออนไลน์ เพิ่มรายได้ฝ่าวิกฤตเศรษฐกิจ ผ่านโครงการ “เคล็ดไม่ลับ เราจะรอดไปด้วยกัน กับศูนย์ราชการฯ ปี 2565” วันเสาร์ที่ 23 กรกฎาคมนี้ เวลา 08:30-16:00 น.
บริษัท ธนารักษ์พัฒนาสินทรัพย์ จํากัด หรือ DAD Asset Development ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ส่งเสริมการสร้างงาน สร้างอาชีพ นําร่องเปิดตัว 5 หลักสูตรออนไลน์ เพิ่มรายได้ฝ่าวิกฤตเศรษฐกิจ ผ่านโครงการ “เคล็ดไม่ลับ เราจะรอดไปด้วยกัน กับศูนย์ราชการฯ ปี 2565” วันเสาร์ที่ 23 กรกฎาคมนี้ เวลา 08:30-16:00 น.
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (DAD) เปิดเผยว่า DAD ได้เล็งเห็นถึงความเดือดร้อนจากผู้ที่ได้รับผลกระทบทางเศรษฐกิจและสูญเสียรายได้ในช่วงวิกฤตโควิด-19 ที่ผ่านมา โดย DAD ได้มีการออกมาตรการช่วยเหลือผู้เช่าพื้นที่ศูนย์ราชการเฉลิมพระเกียรติฯ แจ้งวัฒนะ โดยการยกเว้นการเรียกเก็บค่าเช่า ลดค่าเช่า คืนเงินมัดจํา และขยายสัญญาเช่า เพื่อเป็นการเยียวยาผู้ประกอบการ ซึ่งเป็นผู้มีส่วนได้ส่วนเสียหลักของ DAD แล้ว นอกจากนี้ DAD ยังมีแนวคิดในการส่งเสริมการสร้างงาน สร้างอาชีพ เพื่อเพิ่มพูนทักษะและรายได้ให้กับชุมชน ผู้ที่กําลังว่างงาน หรือผู้ที่สนใจ จึงได้เปิดตัวโครงการ “เคล็ดไม่ลับ เราจะรอดไปด้วยกัน กับศูนย์ราชการฯ ปี 2565” นําร่องด้วย 5 หลักสูตรออนไลน์ระยะสั้น โดยไม่มีค่าใช้จ่าย เพื่อเป็นการส่งเสริมพัฒนาความรู้ความสามารถใช้เป็นเครื่องมือในการประกอบอาชีพหาเลี้ยงดูตนเองและครอบครัวได้ ประกอบด้วย 5 หลักสูตร ได้แก่ 1. หลักสูตรการซ่อมแซมบ้านเบื้องต้น 2. หลักสูตรโยคะบําบัดแก้อาการออฟฟิศซินโดรม 3. หลักสูตรความรู้เบื้องต้นเกี่ยวกับการใช้สื่อสังคมออนไลน์ประเภทต่าง ๆ 4. หลักสูตรการผลิตวิดีโอในสื่อออนไลน์เพื่อการสื่อสารอย่างมีประสิทธิภาพ และ 5. หลักสูตรการทําการตลาดบนสื่อออนไลน์อย่างมีประสิทธิภาพ ผู้ที่สนใจสามารถลงทะเบียนได้ตั้งแต่วันนี้เป็นต้นไปได้ที่ Line @dadkledmailub หรือสอบถามข้อมูลเพิ่มเติมที่ โทร. 0 2142 2204 โดยกิจกรรมนี้จะจัดขึ้นในวันเสาร์ที่ 23 กรกฎาคม 2565 ตั้งแต่เวลา 08:30-16:00 น.
ดร.นาฬิกอติภัค กล่าวต่อว่า “DAD มุ่งมั่นยกระดับคุณภาพชีวิตของผู้มีส่วนได้ส่วนเสียทุกฝ่ายอย่างเต็มความสามารถ ผ่าน 5 หลักสูตร DAD ในฐานะเดเวลลอปเปอร์ภาครัฐ ได้นําความรู้ความเชี่ยวชาญในด้านการดูแลรักษาอาคารมาถ่ายทอดให้ความรู้ รวมถึงหลักสูตรอื่น ๆ ที่เน้นด้านการขายของออนไลน์ซึ่งกําลังได้รับความนิยมในปัจจุบัน DAD หวังว่ากิจกรรมในครั้งนี้จะช่วยต่อยอดเสริมความแข็งแกร่งให้กับผู้ที่กําลังได้รับผลกระทบทางด้านเศรษฐกิจ ให้สามารถปรับตัว นําเอาความรู้และทักษะที่ได้รับไปพัฒนาเป็นโอกาสในการหารายได้ ตลอดจนฟื้นฟูสภาพความเป็นอยู่ให้ดีขึ้น ก้าวข้ามปัญหาและอุปสรรคพร้อมลุกยืนได้อย่างเข้มแข็งและมั่นคงต่อไป”
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม นั่งทบทวนงานพบสถิติผู้ต้องขังหลบหนีไตรมาสแรกมากถึง 19 ครั้ง 76 คน พบหนีจากห้องกักโควิด
วันจันทร์ที่ 31 มกราคม 2565
รัฐมนตรีว่าการกระทรวงยุติธรรม นั่งทบทวนงานพบสถิติผู้ต้องขังหลบหนีไตรมาสแรกมากถึง 19 ครั้ง 76 คน พบหนีจากห้องกักโควิด
รัฐมนตรีว่าการกระทรวงยุติธรรม นั่งทบทวนงานพบสถิติผู้ต้องขังหลบหนีไตรมาสแรกมากถึง 19 ครั้ง 76 คน พบหนีจากห้องกักโควิด สั่งราชทัณฑ์เร่งแก้ไขเวรยามปรับปรุงห้องกักโรคให้แข็งแรง ชี้อย่าให้เกิดหลบหนีแล้วมีการทําร้ายเจ้าหน้าที่-ชาวบ้าน ผู้บริหารต้องถูกลงโทษห
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้มีโอกาสนั่งทบทวนงานในช่วงไตรมาสแรกระหว่างเดือนตุลาคม 2564 - มกราคม 2565 มีหลายเรื่อง ซึ่งได้พบสถิติที่น่าสนใจ คือ ปัญหาการหลบหนีของผู้ต้องขัง ซึ่งในช่วงไตรมาสแรกมีทั้งหมด 19 ครั้ง ผู้ต้องขังหลบหนี 76 คน ซึ่งกรมราชทัณฑ์ได้ติดตามจับกุมตัวได้ทั้งหมดและทําได้อย่างรวดเร็ว จากข้อมูลพบว่าเป็นการหลบหนีจากการกักโรคโควิด-19 และโรงพยาบาล โดยไม่ได้เป็นการหลบหนีจากเรือนจํา จึงขอชี้แจงว่า การหลบหนีนั้นเพราะที่กักโรคนอกเรือนจําซึ่งมีปัจจัยจากลักษณะทางกายภาพของสถานที่ที่ใช้ในการกักตัวผู้ต้องขังเป็นโครงสร้างที่ไม่มีความมั่นคงแข็งแรง อัตรากําลังเจ้าหน้าที่ไม่เพียงพอ และผู้ต้องขังเข้าใหม่บางส่วนเป็นผู้ต้องขังที่มีกําหนดอัตราโทษสูง การนําตัวผู้ต้องขังกักโรคภายนอกเรือนจําจึงมีความเสี่ยง
นายสมศักดิ์ กล่าวอีกว่า สําหรับแนวทางการแก้ไข ในระยะสั้น จะมีการนําตัวผู้ต้องขังรับใหม่เข้าไปกักตัวในห้องกักโรคภายในเรือนจํา ปรับปรุงห้องกักโรคที่หน้าเรือนจํา ในส่วนที่เป็นเรือนจําโครงสร้างเบาและสถานตรวจพิสูจน์ ให้มั่นคงแข็งแรง ส่วนในระยะยาว กรมราชทัณฑ์ต้องจัดระบบเรือนจํา โดยอาจกําหนดให้มีเรือนจําหรือพื้นที่ใดพื้นที่หนึ่งเพื่อทําหน้าที่ในการรับตัวผู้ต้องขังเป็นการเฉพาะ ทั้งนี้เวลาแก้ปัญหาเราต้องแก้ที่ต้นเหตุ หากแก้ปัญหาที่ปลายเหตุเราก็ต้องมานั่งแก้ตลอดเวลา ปัญหาก็ไม่จบ
"ผมขอกําชับผู้บริหารระดับสูงทุกคน ต้องแก้ปัญหานี้อย่าให้เกิดเรื่องในลักษณะนี้ เพราะสถิตินั้นถือว่าสูงมากเพียงไตรมาสเดียวก็สูงกว่าสถิติของปีก่อน และผมไม่อยากให้มีการหลบหนีแล้วมีการยึดแดนทําร้ายนักโทษหญิง หรือออกไปทําร้ายเจ้าหน้าที่หรือชาวบ้าน ผมไม่อยากให้เกิดเหตุการณ์ลักษณะนี้ หากเกิดขึ้นจะเอาเรื่องให้ถึงที่สุด ทุกเรือนจําต้องเตรียมความพร้อมรับมือ เพราะโควิด-19 ยังอยู่กับเราอีกนาน ดังนั้นเรื่องของสถานที่ต้องปรับปรุงให้มั่นคงแข็งแรงและจัดเวรยามให้เพียงพอ หากยังขาดงบประมาณในส่วนใดก็ให้รีบทําเรื่องเข้ามา" นายสมศักดิ์ กล่าว
รัฐบาลไทย-ข่าวทำเนียบรัฐบาล-การประชุมคณะกรรมการสวัสดิการสำนักงานปลัดกระทรวงอุตสาหกรรม ครั้งที่ 3/2564 ผ่านระบบ Web Conference (ZOOM)
วันพฤหัสบดีที่ 9 กันยายน 2564
การประชุมคณะกรรมการสวัสดิการสํานักงานปลัดกระทรวงอุตสาหกรรม ครั้งที่ 3/2564 ผ่านระบบ Web Conference (ZOOM)
การประชุมคณะกรรมการสวัสดิการสํานักงานปลัดกระทรวงอุตสาหกรรม ครั้งที่ 3/2564 ผ่านระบบ Web Conference (ZOOM)
วันนี้ (9 กันยายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการสวัสดิการสํานักงานปลัดกระทรวงอุตสาหกรรม ครั้งที่ 3/2564 โดยที่ประชุมได้รายงานสถานะการเงินของกองทุนสวัสดิการฯ และรายงานสถานะการเงินของคณะอนุกรรมการบริหารจัดการร้านสวัสดิการ สปอ. ให้ที่ประชุมทราบ และขออนุมัติการจ่ายเงินเพื่อซื้อของที่ระลึกมอบให้แก่สมาชิกผู้ออกจากราชการเพราะเกษียณอายุราชการและมาตรการเยียวยาช่วยเหลือผู้ประกอบการร้านค้าสวัสดิการ สปอ. โดยมีนางวรวรรณ ชิตอรุณ รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคาร สํานักงานปลัดกระทรวงอุตสาหกรรม และผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
รัฐบาลไทย-ข่าวทำเนียบรัฐบาล-รมว.เฉลิมชัย ตรวจเยี่ยมกลุ่มแปลงใหญ่ยางพาราไร้ใต้
วันศุกร์ที่ 8 ตุลาคม 2564
รมว.เฉลิมชัย ตรวจเยี่ยมกลุ่มแปลงใหญ่ยางพาราไร้ใต้
รมว.เฉลิมชัย ตรวจเยี่ยมกลุ่มแปลงใหญ่ยางพาราไร้ใต้ สนับสนุนโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด มีเป้าหมายในการนําเทคโนโลยีเกษตรและเครื่องจักรกลสมัยใหม่มาช่วยเพิ่มประสิทธิภาพการผลิต รวมถึงยกระดับการผลิตไปสู่สินค้าที่มีคุณภาพมาตรฐาน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมกลุ่มแปลงใหญ่ยางพาราไร้ใต้ ณ ที่ทําการกลุ่มเกษตรกรแปลงใหญ่ยางพาราไร่ใต้ หมู่ที่ 4 ต.ไร่ใต้ อ.พิบูลมังสาหาร จ.อุบลราชธานี โดยกลุ่มเกษตรกรแปลงใหญ่ยางพาราไร่ใต้ ได้จดทะเบียนเป็นวิสาหกิจชุมชน เมื่อวันที่ 1 มีนาคม 2564 ที่ผ่านมา โดยรับประมูลยางก้อนถ้วยและยางแผ่นรมควันจากสมาชิกและเกษตรกรทั่วไป ทั้งในพื้นที่อําเภอพิบูลมังสาหาร และอําเภอข้างเคียง เช่น อําเภอสว่างวีระวงศ์ อําเภอนาเยีย มีสมาชิก 131 ราย พื้นที่ 2,137 ไร่ ผลผลิตรวม/ปี 698,338 กิโลกรัม ผลิตสินค้ายางก้อนถ้วยมาตรฐาน GAP
ในส่วนของกระทรวงเกษตรและสหกรณ์ โดยกรมส่งเสริมการเกษตร และการยางแห่งประเทศไทย จังหวัดอุบลราชธานี ได้ร่วมกันดําเนินโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด มีเป้าหมายในการนําเทคโนโลยีเกษตรสมัยใหม่ และเครื่องจักรกลสมัยใหม่มาช่วยเพิ่มประสิทธิภาพการผลิตและลดต้นทุนการผลิต รวมถึงยกระดับการผลิตไปสู่สินค้าที่มีคุณภาพมาตรฐานตามความต้องการของตลาดและอุตสาหกรรม และสร้างรายได้เพื่อเป็นทุนหมุนเวียนภายในกลุ่ม
“กระทรวงเกษตรฯ ได้ดําเนินการส่งเสริมเกษตรแปลงใหญ่ ซึ่งเน้นการรวมกลุ่มของเกษตรกรรายย่อยที่อยู่บริเวณพื้นที่ใกล้เคียงกัน และพร้อมจะพัฒนาการผลิตและการตลาดร่วมกัน โดยการวางระบบการผลิตและการบริหารจัดการในแนวทางเดียวกัน ทําให้สามารถลดต้นทุนและเพิ่มประสิทธิภาพการผลิตได้ นอกจากนี้ เกษตรกรในกลุ่มยังสามารถนําเทคโนโลยีและนวัตกรรมที่มีความหลากหลายมาประยุกต์ใช้ในการพัฒนาศักยภาพ ต่อยอดด้านคุณภาพ มาตรฐาน แปรรูปสร้างมูลค่าเพิ่ม และเชื่อมโยงตลาด รวมถึงยังเป็นการสร้างโอกาสในการเพิ่มคุณภาพผลผลิตและผลตอบแทนจากการผลิตได้อย่างยั่งยืน อย่างไรก็ตาม กระทรวงเกษตรพร้อมสนับสนุนเครื่องมือ-เครื่องจักรกลทางการเกษตร ส่งเสริมการแปรรูปผลิตภัณฑ์ การเชื่อมโยงตลาด ทั้งในรูปแบบออนไลน์และออฟไลน์ อีกทั้งยังสนับสนุนการปลูกพืชชนิดอื่นหรือการเลี้ยงสัตว์ เพื่อเพิ่มรายได้และลดผลกระทบหากราคายางพาราตกต่ําด้วย” ดร.เฉลิมชัย กล่าว
ทั้งนี้ รัฐมนตรีว่าการกระทรวงเกษตรและสหกรณ์ได้มอบป้ายโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จํานวน 20 ชุด มอบชุดปัจจัยให้สหกรณ์กองทุนสวนยางพาราไร่ใต้ จํานวน 1 ชุด และมอบเอกสิทธิ์ ที่ดิน ส.ป.ก. จํานวน 10 ชุด ด้วย
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่ตรวจสอบมลภาวะทางเสียง บริเวณสถานีรถไฟฟ้า แอร์พอร์ต เรล ลิงก์ พญาไท
วันพุธที่ 1 กันยายน 2564
กรมการขนส่งทางราง ลงพื้นที่ตรวจสอบมลภาวะทางเสียง บริเวณสถานีรถไฟฟ้า แอร์พอร์ต เรล ลิงก์ พญาไท
เพื่อลดผลกระทบต่อประชาชน
กรมการขนส่งทางราง (ขร.) กระทรวงคมนาคม ร่วมกับแอร์พอร์ตเรลลิงค์ และผู้ควบคุมงานของบริษัท เจริญโภคภัณฑ์วิศวกรรม จํากัด ลงพื้นที่เพื่อสํารวจ ตรวจสอบมลภาวะทางเสียงจากการก่อสร้างบริเวณสถานีสถานีรถไฟฟ้า แอร์พอร์ต เรล ลิงก์ พญาไท
หลังจากที่กรมการขนส่งทางรางได้รับเรื่องร้องเรียนเรื่องเสียงจากผู้พักอาศัยโครงการโนเบิลรีเวนต์คอนโดมิเนียม โดยมี นายสถานีพญาไท บริษัท รถไฟฟ้า ร.ฟ.ท. จํากัด (รฟฟท.) เจ้าหน้าที่ รฟฟท. และผู้ควบคุมงานของบริษัท เจริญโภคภัณฑ์วิศวกรรม จํากัด ร่วมดําเนินการตรวจสอบบริเวณสถานีพบว่า มีการก่อสร้างบริเวณทางเดินเท้า และชั้นจําหน่ายตั๋ว โดยปรับปรุงสภาพกายภาพและการให้บริการ ได้แก่ พื้นผิวทางเท้า ระบบพื้นผิวต่างสัมผัสรองรับคนพิการทางการมองเห็น จุดจอดรับ - ส่ง ระบบป้ายแนะนํา ป้ายบอกทาง ป้ายสัญลักษณ์ต่างๆ ไฟส่องสว่าง ห้องน้ํา เป็นต้น ซึ่งส่งผลกระทบให้มีเสียงดังในช่วงเวลากลางคืน เนื่องจากบางภาระงานจําเป็นต้องดําเนินการในช่วงที่ปิดสถานีแล้ว เพื่อไม่ให้กระทบต่อความปลอดภัยของผู้โดยสารที่สัญจรภายในสถานี โดยมีกําหนดแล้วเสร็จในวันที่ 20 ต.ค. 64
จากการหารือร่วมกันระหว่าง ขร. และ รฟฟท. และบริษัท เจริญโภคภัณฑ์วิศวกรรม จํากัด สรุปวิธีลดผลกระทบจากเสียง ได้ดังนี้
1. บริษัท เจริญโภคภัณฑ์วิศวกรรม จํากัด จะปรับแผนการดําเนินงานและระมัดระวังในการดําเนินงานที่มีเสียงดังไม่ให้เกินช่วงเวลา 23.00 น. เช่น การเจาะหรือตัดแผ่นกระเบื้องปูพื้น การรื้อโครงเหล็กนั่งร้าน การติดตั้งโครงฝ้า เป็นต้น
2. หลังเวลา 23.00 - 04.00 น. จะเน้นการดําเนินงานที่ไม่ใช้เสียง เช่น การเดินท่อไฟ การปูพื้นกระเบื้อง เป็นต้น ทั้งนี้ ทางบริษัท ฯ จะควบคุมการใช้เสียงให้ไม่เกิน 70 เดซิเบล เพื่อลดผลกระทบทางเสียงให้กับประชาชน
ทั้งนี้ กรมการขนส่งทางรางจะสรุปรายงานกระทรวงคมนาคมเพื่อมอบหมายให้หน่วยงานที่เกี่ยวข้องรับไปดําเนินการต่อไป และแจ้งผู้ร้องเรียนทราบผลการดําเนินงานในเบื้องต้นด้วย
รัฐบาลไทย-ข่าวทำเนียบรัฐบาล-“สาธิต” รับมอบนวัตกรรมอาหารจากไข่ขาว สำหรับดูแลสุขภาพผู้ป่วย
วันพฤหัสบดีที่ 6 มกราคม 2565
“สาธิต” รับมอบนวัตกรรมอาหารจากไข่ขาว สําหรับดูแลสุขภาพผู้ป่วย
รัฐมนตรีช่วยว่าการกระทรวงสาธารณสุข รับมอบอาหารสําหรับผู้ป่วยนวัตกรรมฝีมือคนไทย ผลิตเส้นหมี่ด้วยไข่ขาว เส้นสปาเก็ตตี้ไร้แป้งไร้ไขมัน เตรียมส่งมอบให้โรงพยาบาลใช้ดูแลผู้ป่วยต่อไป ย้ํารับประทานอาหารที่ดีมีประโยชน์ อารมณ์จิตใจแจ่มใส ออกกําลังกายประจํา
รัฐมนตรีช่วยว่าการกระทรวงสาธารณสุข รับมอบอาหารสําหรับผู้ป่วยนวัตกรรมฝีมือคนไทย ผลิตเส้นหมี่ด้วยไข่ขาว เส้นสปาเก็ตตี้ไร้แป้งไร้ไขมัน เตรียมส่งมอบให้โรงพยาบาลใช้ดูแลผู้ป่วยต่อไป ย้ํารับประทานอาหารที่ดีมีประโยชน์ อารมณ์จิตใจแจ่มใส ออกกําลังกายประจํา ช่วยป้องกันโรค
วันนี้ (6 มกราคม 2565) ที่กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขรับมอบอาหารสําหรับผู้ป่วย จากบริษัท แข็งแรงทุกวัน จํากัด ประกอบด้วย เส้นไข่ขาว เส้นหมี่ไข่ขาว และเส้นสปาเก็ตตี้ไร้แป้งไร้ไขมันจํานวน 2 พันถุง มูลค่ารวม 1.7 แสนบาท พร้อมกล่าวว่า กระทรวงสาธารณสุขมีเป้าหมายให้ประชาชนไทยมีสุขภาพดี โดยส่งเสริมให้ประชาชนมีวินัยในการรักษาสุขภาพ จะช่วยป้องกันการเจ็บป่วย ลดค่าใช้จ่าย และงบประมาณในการรักษาพยาบาล ประเด็นสําคัญเรื่องหนึ่งคือการบริโภคอาหารที่ดี มีคุณค่า ซึ่งอาหารที่นํามามอบให้แก่กระทรวงสาธารณสุขในครั้งนี้ เป็นนวัตกรรมที่คิดค้นโดยคนไทย ในการทําเส้นหมี่ เส้นสปาเก็ตตี้ที่ลดการใช้แป้ง แต่เสริมโปรตีนด้วยไข่ขาว ซึ่งมีคุณค่าทางอาหารสูง และยังเหมาะสําหรับเป็นอาหารของผู้ป่วยด้วย
“อาหารเหล่านี้สามารถนํามาให้ผู้ป่วยที่ต้องฟอกไต มะเร็ง และเบาหวาน รับประทานได้ รวมถึงผู้ป่วยที่แพทย์พิจารณาว่าควรรับประทานอาหารที่เสริมด้วยไข่ขาว ซึ่งกระทรวงสาธารณสุขจะส่งมอบต่อให้แก่โรงพยาบาลนําไปใช้ในการดูแลผู้ป่วยต่อไป อย่างไรก็ตาม นอกจากการรับประทานอาหารที่มีประโยชน์แล้ว การนอนหลับพักผ่อนที่เพียงพอ มีอารมณ์จิตใจแจ่มใส รวมถึงออกกําลังกายเป็นประจําจะช่วยเสริมให้มีสุขภาพที่แข็งแรงด้วย”ดร.สาธิตกล่าว
************************************** 6 มกราคม 2565
รัฐบาลไทย-ข่าวทำเนียบรัฐบาล-รมว.วธ. บันทึกเทปกล่าวแสดงความยินดี และกล่าวให้โอวาท ในงานประกาศ และมอบรางวัลแก่ผู้ได้รับรางวัล การประกวดทำคลิป "สัญจรดี วิถีไทย" ปีที่ ๒ ในหัวข้อ "ขับเร็วชิดขวา ขับช้าชิดซ้าย"
วันศุกร์ที่ 20 สิงหาคม 2564
รมว.วธ. บันทึกเทปกล่าวแสดงความยินดี และกล่าวให้โอวาท ในงานประกาศ และมอบรางวัลแก่ผู้ได้รับรางวัล การประกวดทําคลิป "สัญจรดี วิถีไทย" ปีที่ ๒ ในหัวข้อ "ขับเร็วชิดขวา ขับช้าชิดซ้าย"
บันทึกเทปกล่าวแสดงความยินดี และกล่าวให้โอวาท ในงานประกาศ และมอบรางวัลแก่ผู้ได้รับรางวัล การประกวดทําคลิป "สัญจรดี วิถีไทย" ปีที่ ๒ ในหัวข้อ "ขับเร็วชิดขวา ขับช้าชิดซ้าย"
วันที่ ๑๙ สิงหาคม ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปกล่าวแสดงความยินดี และกล่าวให้โอวาท ในงานประกาศ และมอบรางวัลแก่ผู้ได้รับรางวัล การประกวดทําคลิป "สัญจรดี วิถีไทย" ปีที่ ๒ ในหัวข้อ "ขับเร็วชิดขวา ขับช้าชิดซ้าย" ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ รับมอบวัคซีน COVID-19 “ไฟเซอร์” จากรัฐบาลสหรัฐฯ จำนวน 1.5 ล้านโดส ย้ำการบริหารจัดการวัคซีนให้เหมาะสมเพื่อประโยชน์สูงสุดกับประชาชนคนไทย
วันจันทร์ที่ 2 สิงหาคม 2564
นายกฯ รับมอบวัคซีน COVID-19 “ไฟเซอร์” จากรัฐบาลสหรัฐฯ จํานวน 1.5 ล้านโดส ย้ําการบริหารจัดการวัคซีนให้เหมาะสมเพื่อประโยชน์สูงสุดกับประชาชนคนไทย
นายกฯ รับมอบวัคซีน COVID-19 “ไฟเซอร์” จากรัฐบาลสหรัฐฯ จํานวน 1.5 ล้านโดส ย้ําการบริหารจัดการวัคซีนให้เหมาะสมเพื่อประโยชน์สูงสุดกับประชาชนคนไทย
วันนี้ (2 สิงหาคม 2564) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานในพิธีรับมอบวัคซีนป้องกันเชื้อไวรัสโคโรนา 2019 (COVID-19) จากรัฐบาลสหรัฐอเมริกา โดยมีนายไมเคิล ฮีธ (Mr. Michael Heath) อุปทูตรักษาการแทนเอกอัครราชทูตสหรัฐอเมริกาประจําประเทศไทย เป็นผู้แทนรัฐบาลสหรัฐอเมริกา โดยนายอนุชา บูรพชัยศรี โฆษกประจําสํานักนายกรัฐมนตรี เปิดเผยภายหลังเสร็จสิ้นพิธีฯ ดังนี้
นายกรัฐมนตรีกล่าวขอบคุณรัฐบาลสหรัฐฯ ที่ได้สนับสนุนวัคซีนป้องกันเชื้อไวรัสโคโรนา 2019 (COVID-19) ในครั้งนี้ สะท้อนให้เห็นถึงความเป็นมิตรแท้และความสัมพันธ์อันแน่นแฟ้นของทั้งสองประเทศที่มีมายาวนานกว่า 188 ปี รวมถึงความมุ่งมั่นของรัฐบาลไทย-สหรัฐฯ ที่ต้องการจะแก้ไขสถานการณ์ของโรคโควิด-19 ร่วมกัน ซึ่งการฉีดวัคซีนถือเป็นประโยชน์สําหรับไทยที่มีความต้องการใช้วัคซีนเพื่อควบคุมสถานการณ์การแพร่ระบาดของโรคโควิด-19 ในปัจจุบัน พร้อมขอขอบคุณ นางแทมมี่ ดักเวิร์ธ วุฒิสมาชิกสหรัฐอเมริกา ตลอดจนหน่วยงานที่เกี่ยวข้องทั้งหมดที่ได้ผลักดันและสนับสนุนให้ไทยได้รับวัคซีนเพิ่มเติมอีกจํานวน 1 ล้านโดส โอกาสนี้ นายกรัฐมนตรียังขอบคุณรัฐบาลสหรัฐฯ ที่ดูแลคนไทยและผู้ประกอบการไทยที่ดําเนินธุรกิจในสหรัฐฯ เป็นอย่างดี พร้อมยืนยันว่า รัฐบาลจะนําวัคซีนทั้งหมดไปบริหารจัดการอย่างเหมาะสมเพื่อให้เกิดประโยชน์สูงสุดกับประชาชนคนไทยต่อไป
นายไมเคิล ฮีธ อุปทูตสหรัฐฯ ได้กล่าวว่า ทางสหรัฐฯ มีความยินดีที่ได้มีส่วนร่วมในพิธีส่งมอบวัคซีนไฟเซอร์ในวันนี้ และภูมิใจที่ได้มีส่วนร่วมกับไทยในการแก้ไขปัญหาการแพร่ระบาดโรคโควิด-19 อุปทูตสหรัฐฯ ยังยินดีที่ไทยและสหรัฐอเมริกามีความสัมพันธ์ที่ยาวนาน และความร่วมมือครอบคลุมทุกมิติ ทั้งความมั่นคง สาธารณสุข และเศรษฐกิจ นอกจากนี้ เป็นระยะเวลาอันยาวนานที่ไทยและสหรัฐฯ มีความร่วมมือทางด้านสาธารณสุข และการพัฒนาวัคซีนร่วมกันเพื่อป้องกันโรคระบาด การส่งมอบวัคซีนวันนี้นับเป็นการยกระดับความร่วมมือดังกล่าวให้ใกล้ชิดมากยิ่งขึ้น โอกาสนี้ อุปทูตสหรัฐฯ ยังกล่าวขอบคุณรัฐบาล กระทรวงการต่างประเทศ และกระทรวงสาธารณสุข ที่ได้ดูแลประชาชนชาวสหรัฐฯ ในไทยเป็นอย่างดีในช่วงการแพร่ระบาดของโรคโควิด-19 พร้อมหวังว่า สถานการณ์การแพร่ระบาดของโรคโควิด-19 ของไทยจะคลี่คลาย
ทั้งนี้ วัคซีนดังกล่าวของบริษัทไฟเซอร์ ไบโอเอนเทค (Pfizer-BioNTech) จํานวน 1,503,450 โดส ได้จัดส่งถึงไทยแล้วเมื่อวันที่ 30 กรกฎาคม 2564
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่อข่าวปลอมสายด่วน 1668 เมื่อแจ้งไปแล้วจะมีทีมแพทย์จิตอาสาเอายาไปให้และเก็บเงิน 3,600 บาท ย้ำสายด่วน1668 เป็นการดำเนินการจากภาครัฐโดยกรมการแพทย์ ไม่มีการเรียกเงินจากประชาชนไม่ว่ากรณีใด ๆ ทั้งสิ้น
วันเสาร์ที่ 7 สิงหาคม 2564
ดีอีเอส เตือนอย่าหลงเชื่อข่าวปลอมสายด่วน 1668 เมื่อแจ้งไปแล้วจะมีทีมแพทย์จิตอาสาเอายาไปให้และเก็บเงิน 3,600 บาท ย้ําสายด่วน1668 เป็นการดําเนินการจากภาครัฐโดยกรมการแพทย์ ไม่มีการเรียกเงินจากประชาชนไม่ว่ากรณีใด ๆ ทั้งสิ้น
ดีอีเอส เตือนอย่าหลงเชื่อข่าวปลอมสายด่วน 1668 เมื่อแจ้งไปแล้วจะมีทีมแพทย์จิตอาสาเอายาไปให้และเก็บเงิน 3,600 บาท ย้ําสายด่วน1668 เป็นการดําเนินการจากภาครัฐโดยกรมการแพทย์ ไม่มีการเรียกเงินจากประชาชนไม่ว่ากรณีใด ๆ ทั้งสิ้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่ได้มีการส่งต่อข่าวสารในประเด็นเรื่องสายด่วน1668เมื่อแจ้งไปแล้วจะมีทีมแพทย์จิตอาสาเอายาไปให้และเก็บเงิน3,600บาททางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากกรณีที่มีการส่งต่อข้อมูลว่าเมื่อโทรแจ้งสายด่วน1668จะมีทีมแพทย์จิตอาสาเอายาไปให้และต้องเสียเงิน3,600ให้แก่เจ้าหน้าที่นั้นทางกรมการแพทย์กระทรวงสาธารณสุขได้ตรวจสอบเรื่องดังกล่าวและชี้แจงว่าการดําเนินการดังกล่าวเป็นการดําเนินการจากภาครัฐโดยกรมการแพทย์กระทรวงสาธารณสุขโดยไม่มีการเรียกเงินจากประชาชนไม่ว่ากรณีใดๆทั้งสิ้น
โดยกรมการแพทย์เปิดให้บริการสายด่วน1668เพื่อช่วยเหลือผู้ป่วยโควิดในการหาเตียงระหว่างเวลา08.00 – 22.00น.โดยมีวัตถุประสงค์เพื่อช่วยเหลือผู้ที่ติดเชื้อโควิด19ที่ยังไม่ได้รับการดูแลรักษาในโรงพยาบาลเป้าหมายสําคัญคือ
1.ให้คําแนะนําผู้ติดเชื้อโควิด-19ในการปฏิบัติตัวการดูแลตนเองและป้องกันการแพร่กระจายของโรคในขณะที่ยังไม่ได้รับการดูแลรักษาในโรงพยาบาล
2.ช่วยเหลือผู้ติดเชื้อให้ได้รับการประสานส่งต่อเข้ารับการดูแลรักษาในโรงพยาบาลให้เร็วที่สุด
3.ติดตามประเมินการเปลี่ยนแปลงของอาการเป็นระยะเพื่อลดโอกาสเกิดความรุนแรงจากโรคในขณะที่ยังไม่ได้รับการดูแลรักษาในโรงพยาบาล
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคมโดยประชาชนได้รับข้อมูลข่าวสารจากกรมการแพทย์สามารถติดตามได้ที่www.dms.go.thหรือโทร02 5906000การกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
รัฐบาลไทย-ข่าวทำเนียบรัฐบาล-รมต.อนุชา ย้ำ พศจ. ต้องทำงานเชิงรุก เพิ่มความเข้มงวด สอดส่อง ดูแล เร่งแก้ไขปัญหา สร้างความศรัทธาต่อประชาชน
วันพุธที่ 11 พฤษภาคม 2565
รมต.อนุชา ย้ํา พศจ. ต้องทํางานเชิงรุก เพิ่มความเข้มงวด สอดส่อง ดูแล เร่งแก้ไขปัญหา สร้างความศรัทธาต่อประชาชน
รมต.อนุชา ย้ํา พศจ. ต้องทํางานเชิงรุก เพิ่มความเข้มงวด สอดส่อง ดูแล เร่งแก้ไขปัญหา สร้างความศรัทธาต่อประชาชน
วันนี้ (11 พฤษภาคม 2565) เวลา 13.00 น. นายอนุชา นาคาศัย รัฐมนตรีประจําสํานักนายกรัฐมนตรี จัดประชุมหารือผู้บริหารสํานักงานพระพุทธศาสนาแห่งชาติทั้งในส่วนกลางและส่วนภูมิภาค ผ่านระบบออนไลน์ (Zoom meeting)สั่งการให้สํานักงานพระพุทธศาสนาแห่งชาติหาแนวทางการทํานุบํารุงพระพุทธศาสนา หลังพบว่าช่วงที่ผ่านมามีกระแสข่าวเชิงลบของวงการสงฆ์ถูกเผยแพร่ออกมาอย่างต่อเนื่อง
นายอนุชาฯ กล่าวว่า พลเอก ประยุทธ์ จันทร์โอชา นายกรัฐมนตรี มีความเป็นห่วงต่อกระแสข่าวดังกล่าว จึงสั่งการให้เร่งหารือแนวทางการทํานุบํารุงพระพุทธศาสนา และป้องกันพฤติกรรมที่ไม่เหมาะสมในวงการสงฆ์ ในฐานะที่กํากับดูแลสํานักงานพระพุทธศาสนาแห่งชาติ ซึ่งเป็นหน่วยงานหลักในการทําหน้าที่เพื่อทํานุบํารุงพระพุทธศาสนา และมีหน่วยงานระดับภูมิภาค คือ พศจ. กระจายอยู่ทั่วประเทศ จึงได้มีการหารือและขอความร่วมมือ พศจ. ทุกจังหวัดช่วยกันสอดส่องดูแลสิ่งที่ไม่ชอบมาพากลหรือพฤติกรรมที่ไม่เหมาะสม ที่อาจเป็นเหตุให้พระพุทธศาสนาเสื่อมเสีย โดยเมื่อพบเห็นพฤติกรรมไม่ดีดังกล่าว ให้รีบรายงานยังส่วนกลางเพื่อดําเนินการแก้ไขเพื่อให้ได้ข้อยุติโดยเร็ว หากเป็นเรื่องของคณะสงฆ์ ให้รีบทําหนังสือหารือกรรมการมหาเถรสมาคมเพื่อตรวจสอบและกําหนดบทลงโทษ
นอกจากนี้ ได้สั่งการให้มีการตั้งคณะทํางานเฉพาะกิจ เพื่อเร่งรัด ติดตาม และแก้ไขปัญหาที่เกิดขึ้น ให้สังคมปราศจากความเคลือบแคลงสงสัยในพระพุทธศาสนาที่เป็นศาสนาหลักของชาติ ให้ พศจ. ทั่วประเทศทํางานเชิงรุก ป้องกันสิ่งร้ายที่คอยบ่อนทําลายและสร้างความสับสนในสังคมวงกว้าง และร่วมกันเผยแพร่สิ่งดีงามตามหลักคําสอนและการปฏิบัติทางพระพุทธศาสนาให้สังคมและประชาชนเกิดความเข้าใจในแนวปฏิบัติที่ถูกต้อง
นายอนุชาฯ ยืนยันไม่เคยปฏิเสธความรับผิดชอบต่อสังคมกับสิ่งที่เกิดขึ้น ขอความร่วมมือสํานักพระพุทธศาสนาจังหวัดทุกท่านทํางานเชิงรุกอย่าให้ภาคส่วนอื่นๆ นําประเด็นพระมีประพฤตินอกรีดมาเผยแพร่ โดยที่สํานักพระพุทธฯ ไม่รู้เรื่อง ขอให้เข้มงวดสอดส่องให้มากยิ่งขึ้นอย่างจริงจัง ทําการตรวจตราสิ่งที่ผิดปกติในวงการพระสงฆ์ หากพบความผิดปกติขอให้เร่งแก้ไขปัญหา ก่อนจะถูกเผยแพร่สร้างความเสียหาย ขอให้ทุกคนช่วยกันปกป้องรักษาองค์กร ให้เกิดความน่าเชื่อถือตลอดไป พร้อมกับขอให้เร่งสร้างศรัทธากลับคืนมา อะไรที่เป็นกิจกรรมดีๆ ขอให้นํามาประชาสัมพันธ์เผยแพร่ให้ประชาชนได้รับรู้ อันไหนเป็นข้อผิดพลาดเป็นข้อบกพร่อง สร้างความเสียหายขอให้ปรับปรุงแก้ไข เพิ่มความเข้มงวดมากยิ่งขึ้น อย่าคํานึงถึงผลประโยชน์คนใดคนหนึ่งต้องคํานึงถึงองค์กรเป็นหลัก พร้อมกับเร่งทําความเข้าใจสังคมว่า สํานักพระพุทธศาสนาไม่ได้นิ่งนอนใจต่อปัญหาที่เกิดขึ้น ได้พยายามแก้ไขปัญหาอย่างเต็มที่ มาโดยตลอดอย่างจริงจัง
...............................